CELEX: 32022R0064
Language: ro
Date: 2022-01-17 00:00:00
Title: Regulamentul de punere în aplicare (UE) 2022/64 al Comisiei din 17 ianuarie 2022 de modificare a Regulamentelor de punere în aplicare (UE) 2020/761 și (UE) 2020/1988 în ceea ce privește sistemul de gestionare a unor contingente tarifare și cantitățile care pot fi importate în cadrul anumitor contingente tarifare

18.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 11/6
               
            
         REGULAMENTUL DE PUNERE ÎN APLICARE (UE) 2022/64 AL COMISIEI
         din 17 ianuarie 2022
         de modificare a Regulamentelor de punere în aplicare (UE) 2020/761 și (UE) 2020/1988 în ceea ce privește sistemul de gestionare a unor contingente tarifare și cantitățile care pot fi importate în cadrul anumitor contingente tarifare
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 și articolul 223 alineatul (3),
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (2), în special articolul 66 alineatul (4),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (3), în special articolul 9 primul paragraf literele (a)-(d) și articolul 16 alineatul (1),
         întrucât:
         
                     (1)
                  
                  
                     Regulamentul de punere în aplicare (UE) 2020/761 al Comisiei (4) stabilește normele de gestionare a contingentelor tarifare de import și de export pentru produsele agricole gestionate printr-un sistem de licențe de import și de export și prevede norme specifice.
                  
               
                     (2)
                  
                  
                     Regulamentul de punere în aplicare (UE) 2020/1988 al Comisiei (5) stabilește normele de gestionare a contingentelor tarifare de import destinate a fi utilizate în ordinea cronologică a datelor de acceptare a declarațiilor vamale (principiul „primul sosit, primul servit”).
                  
               
                     (3)
                  
                  
                     Acordul sub forma unui schimb de scrisori între Uniunea Europeană și Uniunea Australiană în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană, încheiat prin Decizia (UE) 2021/2234 a Consiliului (6), modifică anumite contingente tarifare în ceea ce privește cantitățile de produse care urmează să fie importate din Australia.
                  
               
                     (4)
                  
                  
                     Acordul sub forma unui schimb de scrisori între Uniunea Europeană și Republica Indonezia în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană, încheiat prin Decizia (UE) 2021/1197 a Consiliului (7), modifică anumite contingente tarifare în ceea ce privește cantitățile de produse care urmează să fie importate din Indonezia.
                  
               
                     (5)
                  
                  
                     Modificările aduse de acordurile respective trebuie să se reflecte în anexele la Regulamentele de punere în aplicare (UE) 2020/761 și (UE) 2020/1988.
                  
               
                     (6)
                  
                  
                     De asemenea, pentru a asigura transparența, statele membre trebuie să notifice Comisiei cantitățile vizate de licențele de import pentru contingentul tarifar cu numărul de ordine 09.4003, în plus față de cele enumerate deja la articolul 16 alineatul (8) din Regulamentul de punere în aplicare (UE) 2020/761.
                  
               
                     (7)
                  
                  
                     Acordul sub forma unui schimb de scrisori între Uniunea Europeană și Australia elimină împărțirea în subperioade pentru contingentul tarifar cu numărul de ordine 09.4129. Această modificare trebuie să se reflecte în articolul 27 din Regulamentul de punere în aplicare (UE) 2020/761.
                  
               
                     (8)
                  
                  
                     Pentru contingentul tarifar cu numărul de ordine 09.4002, perioada de aplicare a contingentului tarifar începe la 1 iulie. Este necesar să se clarifice, la articolul 43 alineatul (9) din Regulamentul de punere în aplicare (UE) 2020/761, că licențele de import eliberate înainte de începutul perioadei de aplicare a contingentului tarifar sunt valabile timp de trei luni începând cu 1 iulie.
                  
               
                     (9)
                  
                  
                     Articolul 72 alineatul (6) din Regulamentul de punere în aplicare (UE) 2020/761 prevede necesitatea de a exprima cantitatea în unități întregi, rotunjite către valoarea superioară. Pentru a asigura coerența cu normele privind rotunjirea prevăzute în titlul II grupa 6 (Identificarea mărfurilor) din anexa D la Regulamentul delegat (UE) 2015/2446 al Comisiei (8) și la articolul 8 alineatul (2) litera (a) din Regulamentul de punere în aplicare (UE) 2016/1239 al Comisiei (9), certificatele de autenticitate și certificatele IMA1 eliberate de țări terțe pentru gestionarea anumitor contingente tarifare trebuie să indice cantitatea pentru care sunt utilizate, rotunjită la kilograme.
                  
               
                     (10)
                  
                  
                     Acordul sub forma unui schimb de scrisori dintre Uniunea Europeană și Republica Argentina, în temeiul articolului XXVIII din Acordul General pentru Tarife și Comerț (GATT) din 1994, referitor la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană, încheiat prin Decizia (UE) 2021/1213 a Consiliului (10), a majorat cantitatea disponibilă pentru contingentul tarifar cu numărul de ordine 09.4168 în ceea ce privește orezul originar din toate țările cu excepția Regatului Unit. Prin acordul respectiv s-au creat de asemenea două contingente tarifare noi cu numerele de ordine 9.4289 și 09.4290 pentru păsările de curte originare din Argentina. Regulamentul de punere în aplicare (UE) 2021/1401 al Comisiei (11) a introdus modificările corespunzătoare ale Regulamentului de punere în aplicare (UE) 2020/761, inclusiv în tabelul pentru contingentul tarifar 09.4168 din anexa III la regulamentul respectiv și în tabelele vizând contingentele tarifare cu numerele de ordine 09.4213 și 09.4412 din anexa XII la regulamentul respectiv, în care Argentina figurează printre țările din care nu trebuie să provină produsele. Actul de modificare respectiv a omis însă să ajusteze distribuirea noii cantități pentru contingentul tarifar cu numărul de ordine 09.4168 între subperioadele acestuia, precum și să includă o referire la Argentina în rândul „Mențiuni specifice care trebuie să figureze în cererea de licență și în licență” din tabelele vizând contingentele tarifare cu numerele de ordine 09.4213 și 09.4412.
                  
               
                     (11)
                  
                  
                     La articolul 47 alineatul (3) din Regulamentul de punere în aplicare (UE) 2020/761, temperatura cărnii congelate este definită cu referire la intrarea pe teritoriul vamal al Uniunii, în timp ce în Regulamentul de punere în aplicare (UE) 2020/1988 se face referire la punerea în liberă circulație în Uniune. Pentru a se asigura coerența și a se evita orice risc de interpretare eronată, formularea de la articolul 20 alineatul (1) și de la articolul 24 alineatul (1) din Regulamentul de punere în aplicare (UE) 2020/1988 trebuie aliniate la formularea de la articolul 47 alineatul (3) din Regulamentul de punere în aplicare (UE) 2020/761.
                  
               
                     (12)
                  
                  
                     Prin urmare, Regulamentele de punere în aplicare (UE) 2020/761 și (UE) 2020/1988 trebuie modificate în consecință.
                  
               
                     (13)
                  
                  
                     Modificările Regulamentului de punere în aplicare (UE) 2020/761 trebuie să se aplice perioadelor de aplicare a contingentelor tarifare care încep după intrarea în vigoare a prezentului regulament. Cu toate acestea, modificările contingentelor tarifare cu numerele de ordine 09.4129, 09.4521, 09.4522, 09.4213 și 09.4412 trebuie să se aplice începând cu prima perioadă de aplicare a licenței care urmează intrării în vigoare a prezentului regulament.
                  
               
                     (14)
                  
                  
                     Modificările aduse articolului 20 alineatul (1) și articolului 24 alineatul (1) din Regulamentul de punere în aplicare (UE) 2020/1988 trebuie să se aplice începând cu perioadele de aplicare a contingentelor tarifare care încep după intrarea în vigoare a prezentului regulament. Modificarea privind contingentele tarifare cu numerele de ordine 09.0126, 09.2105, 09.2106 și 09.2012 trebuie să se aplice de la începutul perioadelor de aplicare a contingentelor tarifare în curs.
                  
               
                     (15)
                  
                  
                     Este necesar să se stabilească anumite dispoziții tranzitorii privind adaptarea perioadelor de aplicare a contingentelor tarifare în curs la cantitățile disponibile ca urmare a modificărilor aduse de prezentul regulament. În special, pentru contingentele tarifare cu numerele de ordine 09.0126, 09.2105, 09.2106 și 09.2012, operatorilor care au importat mărfuri în afara contingentului înainte de intrarea în vigoare a prezentului regulament trebuie să li se acorde rambursări la cerere.
                  
               
                     (16)
                  
                  
                     Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Modificări ale Regulamentului de punere în aplicare (UE) 2020/761
            Regulamentul de punere în aplicare (UE) 2020/761 se modifică după cum urmează:
            
                        1.
                     
                     
                        La articolul 16, alineatul (8) se înlocuiește cu următorul text:
                        
                           „(8)   În cazul notificărilor către Comisie menționate în prezentul regulament și legate de contingentele tarifare pentru carnea de vită și mânzat cu numerele de ordine 09.4450, 09.4451, 09.4452, 09.4453, 09.4454, 09.4002, 09.4003, 09.4455, 09.4001 și 09.4004, cantitățile se exprimă în greutatea în kilograme, reflectând greutatea produsului, în funcție de țara de origine și în funcție de categoriile de produse indicate în partea B din anexa XV la prezentul regulament. Cu toate acestea, în ceea ce privește contingentul tarifar cu numărul de ordine 09.4003, nu este necesar să fie notificată țara de origine.”
                        
                     
                  
                        2.
                     
                     
                        Articolul 27 se modifică după cum urmează:
                        
                                    (a)
                                 
                                 
                                    la al treilea paragraf, numărul de ordine „09.4129” se elimină;
                                 
                              
                                    (b)
                                 
                                 
                                    la al patrulea paragraf, numărul de ordine „09.4129” se elimină;
                                 
                              
                                    (c)
                                 
                                 
                                    al cincilea paragraf se înlocuiește cu următorul text:
                                    „Cantitățile din cadrul contingentelor tarifare cu numerele de ordine 09.4127, 09.4128 și 09.4130 care nu au fost utilizate sau alocate în subperioadele anterioare sunt transferate la contingentul tarifar cu numărul de ordine 09.4138, începând cu data de 1 octombrie a fiecărui an. Acest lucru se va aplica și cantităților din contingentul tarifar cu numărul de ordine 09.4129 care nu au fost alocate înainte de 1 septembrie sau utilizate înainte de 1 octombrie.”
                                 
                              
                  
                        3.
                     
                     
                        La articolul 43, alineatul (9) se înlocuiește cu următorul text:
                        
                           „(9)   Licențele de import eliberate pentru contingentul tarifar cu numărul de ordine 09.4002 sunt valabile timp de trei luni de la data la care au fost eliberate. Licențele eliberate înainte de începerea perioadei de aplicare a contingentului tarifar sunt valabile timp de trei luni începând cu data de 1 iulie.”
                        
                     
                  
                        4.
                     
                     
                        La articolul 72, alineatul (6) se înlocuiește cu următorul text:
                        
                           „(6)   Autoritatea care eliberează licențe notează pe certificatul de autenticitate sau pe certificatul IMA 1 și pe copia certificatului respectiv numărul de eliberare al licenței și cantitatea pentru care a fost utilizat documentul respectiv. Cantitatea se exprimă în unități întregi, rotunjite în direcția celui mai apropiat kilogram în conformitate cu normele stabilite la articolul 8 alineatul (2) litera (a) din Regulamentul de punere în aplicare (UE) 2016/1239. Certificatul de autenticitate sau certificatul IMA 1 este reținut de autoritatea care eliberează licențe. Copia se returnează solicitantului spre a fi utilizată pentru procedurile vamale în cazul în care se indică astfel în titlul III din prezentul regulament.”
                        
                     
                  
                        5.
                     
                     
                        Anexele III, IV, VIII, IX și XII se modifică în conformitate cu anexa I la prezentul regulament.
                     
                  
         
            Articolul 2
            Modificări ale Regulamentului de punere în aplicare (UE) 2020/1988
            Regulamentul de punere în aplicare (UE) 2020/1988 se modifică după cum urmează:
            
                        1.
                     
                     
                        La articolul 20, alineatul (1) se înlocuiește cu următorul text:
                        
                           „(1)   În sensul prezentului regulament, în ceea ce privește contingentele tarifare cu numerele de ordine 09.0142 și 09.0143, «diafragmă congelată» înseamnă diafragmă care este congelată, cu o temperatură internă de maximum &#x2013; 12 °C atunci când intră pe teritoriul vamal al Uniunii.”
                        
                     
                  
                        2.
                     
                     
                        La articolul 24 alineatul (1), litera (a) se înlocuiește cu următorul text:
                        
                                    „(a)
                                 
                                 
                                    «carne congelată» înseamnă carne cu o temperatură internă de maximum &#x2013; 12 °C atunci când intră pe teritoriul vamal al Uniunii;”.
                                 
                              
                  
                        3.
                     
                     
                        Anexa I se modifică în conformitate cu anexa II la prezentul regulament.
                     
                  
         
            Articolul 3
            Dispoziții tranzitorii
            
               (1)   Cu excepția cazului în care se prevede altfel la articolul 4 din prezentul regulament sau în anexele II-XII la Regulamentul de punere în aplicare (UE) 2020/761, în cazul în care perioada de aplicare a unui anumit contingent tarifar a început deja la data intrării în vigoare a prezentului regulament, diferența dintre noua cantitate și cantitățile deja alocate este pusă la dispoziție pentru cererile depuse după intrarea în vigoare a prezentului regulament.
            
            
               (2)   În sensul Regulamentului de punere în aplicare (UE) 2020/1988, cantitatea disponibilă pentru restul perioadei de aplicare a contingentelor tarifare care este în curs la data intrării în vigoare a prezentului regulament este diferența dintre noua cantitate și cantitățile deja alocate înainte de intrarea în vigoare a prezentului regulament.
               Dacă, în ceea ce privește contingentele tarifare cu numerele de ordine 09.2105, 09.2106 și 09.2012, cantitatea care era disponibilă anterior este epuizată în ziua în care intră în vigoare prezentul regulament, diferența dintre noua cantitate și cea anterioară se alocă operatorilor în ordinea cronologică a datei acceptării declarației vamale de punere în liberă circulație. Operatorii care și-au importat mărfurile în afara contingentului înainte de intrarea în vigoare a prezentului regulament beneficiază de rambursări la cerere și în măsura în care soldul contingentului tarifar permite acest lucru, dacă diferența de taxe a fost deja plătită.
               În ceea ce privește contingentul tarifar cu numărul de ordine 09.0126, pentru care nu a existat o cantitate disponibilă înainte de intrarea în vigoare a prezentului regulament, operatorii primesc rambursări la cerere și în măsura în care soldul contingentului tarifar permite acest lucru, dacă diferența de taxe a fost deja plătită.
            
         
         
            Articolul 4
            Intrare în vigoare și aplicare
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
            Articolul 1 se aplică în cazul contingentelor tarifare vizate începând cu prima perioadă de aplicare a contingentelor tarifare care începe după intrarea în vigoare a prezentului regulament. Cu toate acestea, articolul 1 punctul 2, precum și punctele 1 și 4 și punctul 5 litera (b) din anexa I se aplică începând cu prima perioadă de cereri de licențe care urmează intrării în vigoare a prezentului regulament.
            Articolul 2 punctele 1 și 2 se aplică începând cu perioadele de aplicare a contingentelor tarifare care încep după intrarea în vigoare a prezentului regulament. Articolul 2 punctul 3 se aplică de la începutul perioadelor de aplicare a contingentelor tarifare în curs.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  JO L 347, 20.12.2013, p. 549.
         
            (3)  JO L 150, 20.5.2014, p. 1.
         
            (4)  Regulamentul de punere în aplicare (UE) 2020/761 al Comisiei din 17 decembrie 2019 de stabilire a normelor de aplicare a Regulamentelor (UE) nr. 1306/2013, (UE) nr. 1308/2013 și (UE) nr. 510/2014 ale Parlamentului European și ale Consiliului în ceea ce privește sistemul de gestionare a contingentelor tarifare pe bază de licențe (JO L 185, 12.6.2020, p. 24).
         
            (5)  Regulamentul de punere în aplicare (UE) 2020/1988 al Comisiei din 11 noiembrie 2020 de stabilire a normelor de aplicare a Regulamentelor (UE) nr. 1308/2013 și (UE) nr. 510/2014 ale Parlamentului European și ale Consiliului în ceea ce privește gestionarea contingentelor tarifare de import conform principiului „primul sosit, primul servit” (JO L 422, 14.12.2020, p. 4).
         
            (6)  Decizia (UE) 2021/2234 a Consiliului din 29 noiembrie 2021 privind încheierea, în numele Uniunii, a Acordului sub forma unui schimb de scrisori între Uniunea Europeană și Uniunea Australiană în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană (JO L 452, 16.12.2021, p. 1).
         
            (7)  Decizia (UE) 2021/1197 a Consiliului din 13 iulie 2021 privind încheierea, în numele Uniunii, a Acordului sub forma unui schimb de scrisori între Uniunea Europeană și Republica Indonezia în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană (JO L 260, 21.7.2021, p. 1).
         
            (8)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).
         
            (9)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).
         
            (10)  Decizia (UE) 2021/1213 a Consiliului din 13 iulie 2021 privind încheierea, în numele Uniunii, a Acordului sub forma unui schimb de scrisori dintre Uniunea Europeană și Republica Argentina, în temeiul articolului XXVIII din Acordul General pentru Tarife și Comerț (GATT) din 1994, referitor la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană (JO L 264, 26.7.2021, p. 1).
         
            (11)  Regulamentul de punere în aplicare (UE) 2021/1401 al Comisiei din 25 august 2021 de modificare a Regulamentelor de punere în aplicare (UE) 2020/761 și (UE) 2020/1988 în ceea ce privește cantitățile care pot fi importate în cadrul anumitor contingente tarifare (JO L 302, 26.8.2021, p. 1).
      
      
         
            ANEXA I
            Anexele III, IV, VIII, IX și XII la Regulamentul de punere în aplicare (UE) 2020/761 se modifică după cum urmează:
            
                        1.
                     
                     
                        Anexa III se modifică după cum urmează:
                        
                                    (a)
                                 
                                 
                                    tabelul privind contingentul tarifar cu numărul de ordine 09.4129 se modifică după cum urmează:
                                    
                                                (i)
                                             
                                             
                                                rândul „Subperioadele de aplicare a contingentelor tarifare” se înlocuiește cu următorul text:
                                                
                                                            „Subperioada de aplicare a contingentelor tarifare
                                                            
                                                         
                                                         
                                                            1 ianuarie-30 septembrie”
                                                         
                                                      
                                          
                                                (ii)
                                             
                                             
                                                rândul privind „Cantitatea în kilograme” se înlocuiește cu următorul text:
                                                
                                                            „Cantitatea în kilograme
                                                            
                                                         
                                                         
                                                            240 000  kg”
                                                         
                                                      
                                          
                              
                                    (b)
                                 
                                 
                                    în tabelul privind contingentul tarifar cu numărul de ordine 09.4168, rândul „Cantitatea în kilograme” se înlocuiește cu următorul text:
                                    
                                                „Cantitatea în kilograme
                                                
                                             
                                             
                                                28 360 000  kg, împărțite după cum urmează:
                                                28 360 000  kg pentru subperioada 1 septembrie-30 septembrie
                                                Reportări de la subperioadele anterioare, pentru subperioada 1 octombrie-31 decembrie”
                                             
                                          
                              
                  
                        2.
                     
                     
                        În anexa IV, în tabelul privind contingentul tarifar cu numărul de ordine 09.4317, în rândul „Cantitatea în kilograme”, cantitatea „4 961 000 kg” se înlocuiește cu „9 925 000 kg”.
                     
                  
                        3.
                     
                     
                        În anexa VIII, în tabelul privind contingentul tarifar cu numărul de ordine 09.4451, în rândul „Cantitatea în kg”, cantitatea „2 481 000 kg” se înlocuiește cu „3 389 000 kg”.
                     
                  
                        4.
                     
                     
                        Anexa IX se modifică după cum urmează:
                        
                                    (a)
                                 
                                 
                                    în tabelul privind contingentul tarifar cu numărul de ordine 09.4521, în rândul „Cantitatea în kg”, cantitatea „3 711 000 kg” se înlocuiește cu „1 113 000 kg”;
                                 
                              
                                    (b)
                                 
                                 
                                    în tabelul privind contingentul tarifar cu numărul de ordine 09.4522, în rândul „Cantitatea în kg”, cantitatea „500 000 kg” se înlocuiește cu „150 000 kg”.
                                 
                              
                  
                        5.
                     
                     
                        Anexa XII se modifică după cum urmează:
                        
                                    (a)
                                 
                                 
                                    în tabelul privind contingentul tarifar cu numărul de ordine 09.4213, rândul „Mențiuni specifice care trebuie să figureze în cererea de licență și în licență” se înlocuiește cu următorul text:
                                    
                                                „Mențiuni specifice care trebuie să figureze în cererea de licență și în licență
                                                
                                             
                                             
                                                În secțiunea 24, licențele conțin formularea «A nu se utiliza în cazul produselor originare din Brazilia, din Thailanda, din Argentina și din Regatul Unit»”;
                                             
                                          
                              
                                    (b)
                                 
                                 
                                    în tabelul privind contingentul tarifar cu numărul de ordine 09.4412, rândul „Mențiuni specifice care trebuie să figureze în cererea de licență și în licență” se înlocuiește cu următorul text:
                                    
                                                „Mențiuni specifice care trebuie să figureze în cererea de licență și în licență
                                                
                                             
                                             
                                                În secțiunea 24, licențele conțin formularea «A nu se utiliza în cazul produselor originare din Brazilia, din Thailanda, din Argentina și din Regatul Unit»”.
                                             
                                          
                              
                  
      
      
         
            ANEXA II
            Anexa I la Regulamentul de punere în aplicare (UE) 2020/1988 se modifică după cum urmează:
            
                        1.
                     
                     
                        În secțiunea de sub titlul „Contingente tarifare în sectorul cerealelor”, după tabelul privind contingentul tarifar cu numărul de ordine 09.0125, se introduce următorul tabel privind contingentul tarifar cu numărul de ordine 09.0126:
                        
                                    „Numărul de ordine
                                    
                                 
                                 
                                    
                                       09.0126
                                    
                                 
                              
                                    
                                       Temeiul juridic specific
                                    
                                 
                                 
                                    Acordul sub forma unui schimb de scrisori între Uniunea Europeană și Republica Indonezia în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană  ((*)), încheiat prin Decizia (UE) 2021/1197 a Consiliului  ((**)).
                                 
                              
                                    
                                       Descrierea produsului și codurile NC
                                    
                                 
                                 
                                    Manioc (cassava), igname (Dioscorea spp.), taro (Colocasia spp.), yautia (Xanthosoma spp.), rădăcini de arorut și de salep, rădăcini și tuberculi similari, cu un conținut ridicat de fecule
                                    ex 0714 10 00  (a se vedea codurile TARIC) astfel cum este definit la articolul 7 din prezentul regulament
                                    0714 30 00 
                                    0714 40 00 
                                    0714 50 00 
                                    0714 90 20 
                                 
                              
                                    
                                       Coduri TARIC
                                    
                                 
                                 
                                    0714100010 
                                    0714100099 
                                 
                              
                                    
                                       Origine
                                    
                                 
                                 
                                    Indonezia
                                 
                              
                                    
                                       Cantitate
                                    
                                 
                                 
                                    165 000 000  kg greutate netă
                                 
                              
                                    
                                       Perioada de aplicare a contingentelor tarifare
                                    
                                 
                                 
                                    1 ianuarie-31 decembrie
                                 
                              
                                    
                                       Subperioadele de aplicare a contingentelor tarifare
                                    
                                 
                                 
                                    Nu se aplică.
                                 
                              
                                    
                                       Dovada de origine
                                    
                                 
                                 
                                    Certificat de origine eliberat de autoritățile competente, în conformitate cu articolul 57 din Regulamentul de punere în aplicare (UE) 2015/2447
                                 
                              
                                    
                                       Taxa contingentară
                                    
                                 
                                 
                                    Taxă ad valorem de 6 %
                                 
                              
                                    
                                       Garanția care trebuie constituită în conformitate cu articolul 2 din Regulamentul delegat (UE) 2020/1987
                                    
                                 
                                 
                                    Nu se aplică.
                                 
                              
                                    
                                       Condiții specifice
                                    
                                 
                                 
                                    Nu se aplică.
                                 
                              
                  
                        2.
                     
                     
                        În secțiunea de sub titlul „Contingente tarifare în sectorul cărnii de oaie și de capră”, în tabelul referitor la contingentele tarifare cu numerele de ordine 09.2105, 09.2106, 09.2012, în rândul „Cantitate”, cantitatea „3 837 000 kg” se înlocuiește cu „5 851 000 kg”.
                     
                  
               ((*))  JO L 260, 21.7.2021, p. 3.
            
               ((**))  Decizia (UE) 2021/1197 a Consiliului din 13 iulie 2021 privind încheierea, în numele Uniunii, a Acordului sub forma unui schimb de scrisori între Uniunea Europeană și Republica Indonezia în temeiul articolului XXVIII din Acordul General pentru Tarife și Comerț (GATT) din 1994 cu privire la modificarea concesiilor privind toate contingentele tarifare incluse în lista CLXXV a UE ca urmare a retragerii Regatului Unit din Uniunea Europeană (JO L 260, 21.7.2021, p. 1).”